Çapel Ron

**Çapel Ron** (; ) — ABŞ müğənnisi, mahnı-yazarı. O, əksər mahnılarını prodüser Den Niqronun iştirakı ilə yazıb. 80-ci illərin sinti-pop və 2000-ci illərin pop hitlərindən ilham alır. Çapel Ron eynilə dreq kvinlərə xas olan ekstravaqant estetikaya malikdir.

Çapel Ron 17 yaşında olarkən öz yazdığı orijinal mahnısı olan "Die Young"u YouTube kanalına yerləşdirib. Bu mahnının rəğbətlə qarşılanmasından sonra o, Atlantic Records-dan müqavilə təklifi alıb. 2017-ci ildə debüt minialbomu olan "School Nights"ı çıxarıb. O, 2020-ci ildə fərqli bir üslubda olan "Pink Pony Club" adlı sinqlını yayımlamışdır. Bu sinql sayəsində o, ictimaiyyətin diqqətini öz üzərinə çəkməyi bacarıb. Həmin il Atlantic Records onunla bağladığı müqaviləyə xitam verib.

O, 2022-ci ildə müstəqil şəkildə bir neçə mahnı buraxıb. Debüt studiya albomu olan "The Rise and Fall of a Midwest Princess"i 2023-cü ildə, Island Records-un vasitəsilə çıxarıb. Bu albom ilin sonunda "2023-cü ilin ən yaxşı albomları" siyahılarında yer alıb. Albomun buraxılışdan aylar sonra, 2024-cü ilin əvvəllərində kommersiya uğuru olduqca artıb.

Çapel Ronun nailiyyətini bunlara bağlamaq olar: o, müğənni Oliviya Rodriqonun "*Guts World Tour*" konsert turunda openinq akt edib, "*[[Koaçella Vadisində Musiqi və İncəsənət Festivalı|Coachella]]*" və "*Governors Ball*" kimi böyük musiqi festivallarında performans sərgiləyib və "Good Luck, Babe!" adlı sinqlı hit olub. "Midwest Princess" albomu 2024-cü ilin ortalarında ABŞ, Avstraliya, İrlandiya, Yeni Zelandiya və Birləşmiş Krallıq hit-paradlarında ilk beşlikdə qərarlaşıb.

## Həyatı
Keyli Rouz Amstuts 19 fevral 1998-ci ildə Missurinin Villard şəhərində anadan olub. Dörd uşaqdan ən böyüyüdür. Treyler parkında böyüyüb. Anası baytar işləyir, atası Sprinqfilddəki müayinəni idarə edir və həmçinin nevroloji və yanıq xəsarətləri olan xəstələr üçün reanimasiya şöbələrində qeydiyyatdan keçmiş tibb işçisi kimi çalışırdı. O, mühafizəkar xristian şəhərciyində böyüyüdüyünü deyir. Uşaq ikən o, valideynləri ilə birlikdə həftədə üç dəfə kilsəyə baş çəkirdi. Bəzi yaylarda onu xristian yay düşərgələrinə göndərirdilər. O, 2023-cü ildə "*Variety*" ilə olan müsahibəsində ağır bir tərbiyə almasından danışıb.

Çapel Ron təxminən 10 və ya 11 yaşında ikən fortepiano çalmağı öyrənməyə başlamışdır. O, 12 yaşına çatanda bacarıqlarını artırmaq üçün piano dərslərinə gedib. 13 yaşında o, məktəbdə keçirilən istedad müsabiqəsində "*The Christmas Song*" mahnısını oxumuş və qalib gəlmişdir. 14 yaşında ikən o, ölkənin məşhur istedad müsabiqəsi olan "*America's Got Talent*"-də iştirak etmək üçün dinləmələr qatılmış, lakin tələblərə cavab vermədiyi üçün prosesdən uğurla keçə bilməmişdir. O, 14–15 yaşlarında kaver ifalarını YouTube-a yerləşdirərək səsyazma şirkətlərinin diqqətini çəkib. Yeniyetmə yaşlarında öz mahnılarını yazmağa başlayıb. Orta məktəbi vaxtından bir il tez bitirib. Bütün diqqətini musiqi karyerasına yönəltdiyi üçün balo və məzuniyyət mərasimi kimi hadisələri əldən verib.

## Şəxsi həyatı
Çappel Ron lezbiyandır və hazırda Los-Ancelesdə yaşayır. Deyir ki, "*Chappel Roan*" onun draq personasıdır. O, özünü Hanna Montanaya bənzədir, hansı ki, ikili şəxsiyyətə sahibdir və gündüzlər adi yeniyetmə, gecələr isə məşhur pop ulduzu olan uydurma obrazdır. O, bildirir ki, "*Chappell Roan*" seks mövzusuna gəldikdə daha açıq və inamlıdır. Çapel Ron "kuirlərin pop ikonu" hesab edilir.

## Diskoqrafiya
**Studiya albomları**
* *[[The Rise and Fall of a Midwest Princess]]* (2023)
**Mini-albomlar**
* *School Nights* (2017)

## İstinadlar

## Xarici keçidlər